અમદાવાદ: 17 વર્ષના આશુતોષ પરસ્વાનીનું પિતાની જેમ ડૉક્ટર બનવાનું સપનું હવે સાકાર થશે. આંખે ઓછું દેખાતું હોવાથી આશુતોષને ગુજરાત મેડિકલ કાઉન્સિલ ઓફ ઈંડિયા (MCI)ના નિર્દેશો હેઠળ એડમિશન આપવાનો ઈનકાર કરી દીધો. PwD (પર્સન્સ વિથ ડિસબિલિટિ) એક્ટ, 2016 હેઠળ પોતાનો હક મેળવવા માટે આશુતોષે સુપ્રીમ કોર્ટમાં લડત આપી અને 27 ઓગસ્ટે તેની તરફેણમાં ચુકાદો આવ્યો. 31 ઓગસ્ટે આશુતોષે ફી ભરી અને વિધિવત્ રીતે અમદાવાદની બી.જે. મેડિકલ કોલેજમાં એડમિશન લીધું. આશુતોષ PwD એક્ટની જોગવાઈઓ પ્રમાણે એડમિશન મેળવનાર પ્રથમ વિદ્યાર્થી બન્યો.